ai4bharat/Pralekha huggingface dataset:
நுகர்வோர் நலன், உணவு மற்றும் பொது விநியோகம் அமைச்சகம்
நுகர்வோருக்கு நிம்மதி அளிக்கும் வகையில் சமையல் எண்ணெய்களின் விலைகள் குறையத் தொடங்கி உள்ளன
பல்வேறு சமையல் எண்ணெய்களின் விலைகள் இந்தியாவில் குறையத் தொடங்கி உள்ளன. நுகர்வோர் விவகாரங்கள் துறையின் தரவுகளின் படி, கடந்த ஒரு மாத காலமாக சமையல் எண்ணெய்களின் விலைகள் குறைந்து வருகின்றன. மும்பை மாநகரத்தின் விலைகளை பார்க்கும் போது, சிலவற்றின் விலைகள் சுமார் 20 சதவீதம் வரை குறைந்துள்ளது தெரியவருகிறது.
2021 மே 7 அன்று ஒரு கிலோ ரூ 142 ஆக இருந்த பாமாயிலின் விலை தற்போது ரூ 115 ஆக 19 சதவீதம் குறைந்துள்ளது.
2021 மே 5 அன்று ஒரு கிலோ ரூ 188 ஆக இருந்த சூரியகாந்தி எண்ணெயின் விலை தற்போது ரூ 157 ஆக 16 சதவீதம் குறைந்துள்ளது.
2021 மே 20 அன்று ஒரு கிலோ ரூ 162 ஆக இருந்த சோயா எண்ணெயின் விலை தற்போது ரூ 138 ஆக 15 சதவீதம் குறைந்துள்ளது.
2021 மே 16 அன்று ஒரு கிலோ ரூ 175 ஆக இருந்த கடுகு எண்ணெயின் விலை தற்போது ரூ 157 ஆக சுமார் 10 சதவீதம் குறைந்துள்ளது.
2021 மே 14 அன்று ஒரு கிலோ ரூ 190 ஆக இருந்த கடலை எண்ணெயின் விலை தற்போது ரூ 174 ஆக 8 சதவீதம் குறைந்துள்ளது.
2021 மே 2 அன்று ஒரு கிலோ ரூ 154 ஆக இருந்த வனஸ்பதியின் விலை தற்போது ரூ 141 ஆக 8 சதவீதம் குறைந்துள்ளது.
சர்வதேச விலைகள், உள்நாட்டு உற்பத்தி உள்ளிட்ட பல்வேறு சிக்கலான விஷயங்களை சமையல் எண்ணெய் விலைகள் சார்ந்துள்ளன. உள்நாட்டு நுகர்வு மற்றும் உற்பத்திக்கு இடையேயான இடைவெளி அதிகமாக இருந்த காரணத்தால், குறிப்பிட்ட அளவு சமையல் எண்ணெயை இந்தியா இறக்குமதி செய்யவேண்டி இருந்தது. இதற்கு நிரந்தர தீர்வு காணும் நடவடிக்கையில் அரசு இறங்கியுள்ளது.
இதன் மூலம் சமையல் எண்ணெய் உற்பத்தியில் இந்தியா தற்சார்பு அடையும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1727565
-----
(Visitor Counter : 172
குடியரசுத் தலைவர் செயலகம்
பஃக்ருதின் அலி அகமதுவின் பிறந்தநாளில் குடியரசுத் தலைவர் மரியாதை
முன்னாள் குடியரசுத் தலைவர் திரு பஃக்ருதின் அலி அகமதுவின் பிறந்தநாளான இன்று குடியரசுத் தலைவர் மாளிகையில் அவருக்கு குடியரசுத் தலைவர் திரு ராம்நாத் கோவிந்த் மரியாதை செலுத்தினார். திரு பஃக்ருதின் அலி அகமதுவின் படத்திற்கு அவர் மலர்தூவி மரியாதை செலுத்தினார்.
சுகாதாரம் மற்றும் குடும்ப நலத்துறை அமைச்சகம்
மூன்றாவது நாள்: இந்தியாவில் தினசரி கொரோனா தொற்றின் பாதிப்பு ஒரு லட்சத்திற்கும் கீழ் பதிவு
இந்தியாவில் கொரோனா தொற்றினால் கடந்த 24 மணி நேரத்தில் பாதிக்கப்பட்டோரின் எண்ணிக்கை 94,052ஆகக் குறைந்துள்ளது. இதையடுத்து, மூன்றாவது நாளாக அன்றாட புதிய பாதிப்புகள் ஒரு லட்சத்திற்கும் கீழ் பதிவாகியுள்ளது.
நம் நாட்டில் கொவிட் தொற்றுக்கு சிகிச்சை பெறுவோரின் எண்ணிக்கைத் தொடர்ந்து கணிசமாக சரிந்து, தற்போது 11,67,952ஆக உள்ளது. இது, நாட்டில் ஏற்பட்ட மொத்த பாதிப்பில் வெறும் 4.00 சதவீதமாகும். இந்த எண்ணிக்கை 10-வது நாளாக 20 லட்சத்திற்கும் குறைவாக உள்ளது.
சிகிச்சை பெறுவோரின் எண்ணிக்கையில் கடந்த 24 மணி நேரத்தில் 63,463 பேர் குறைந்துள்ளனர்.
தொடர்ந்து 28-வது நாளாக, புதிய பாதிப்புகளை விட தினசரி குணமடைவோரின் எண்ணிக்கை அதிகரித்து வருகிறது. கடந்த 24 மணி நேரத்தில் 1,51,367 பேர் குணமடைந்து வீடு திரும்பியுள்ளார்கள்.
கடந்த 24 மணி நேரத்தில் புதிதாக தொற்றுக்கு ஆளானவர்களை விட கூடுதலாக 57,315 பேர் குணமடைந்தனர்.
இதுவரை மொத்தம் 2,76,55,493 பேர் கொவிட்-19 தொற்றிலிருந்து குணமடைந்துள்ளனர். இதன்படி குணமடைந்தவர்களின் விழுக்காடு 94.77 சதவீதமாக அதிகரித்துள்ளது. கடந்த 24 மணி நேரத்தில் மட்டும் 1,51,367 பேர் தொற்றிலிருந்து குணமடைந்துள்ளனர்.
கடந்த 24 மணி நேரத்தில் 20,04,690 பரிசோதனைகளும், இந்தியாவில் இதுவரை மொத்தம் 37,21,98,253 பரிசோதனைகளும் மேற்கொள்ளப்பட்டுள்ளன.
வாராந்திர தொற்று உறுதி விழுக்காடு 5.43 சதவீதமாகவும், தினசரி தொற்று உறுதி வீதம் 4.69 சதவீதமாகவும் பதிவாகியுள்ளது. தொடர்ந்து 17 நாட்களாக இந்த எண்ணிக்கை 10 சதவீதத்திற்கும் குறைவாக உள்ளது.
நாடு தழுவிய தடுப்பூசித் திட்டத்தின் கீழ் இதுவரை 24 கோடி தடுப்பூசிகளும், கடந்த 24 மணி நேரத்தில் 33,79,261 தடுப்பூசிகளும் செலுத்தப்பட்டுள்ளன.
இன்று காலை 7 மணிக்குக் கிடைத்த முதற்கட்ட தகவலின்படி, மொத்தம் 33,82,775 முகாம்களில் 24,27,26,693 தடுப்பூசிகள் போடப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1725848
-----
(
பாதுகாப்பு அமைச்சகம்
ஏர்பஸ் டிஃபன்ஸ் மற்றும் டாடா கூட்டாண்மையுடன் இந்திய விமானப்படைக்கான போக்குவரத்து விமானம் இந்தியாவில் தயாரிக்கப்படவுள்ளது
தற்சார்பு இந்தியா இயக்கத்தின் கீழ் உள்நாட்டு விமானத் தயாரிப்புக்கு மிகவும் வலுவூட்டும் வகையில் இந்திய விமானப்படைக்கான போக்குவரத்து விமானத் தயாரிப்புத் திட்டத்திற்கு குஜராத் மாநிலம் வதோதராவில் அக்டோபர் 30, 2022 அன்று பிரதமர் திரு நரேந்திர மோடி அடிக்கல் நாட்டவுள்ளார். இந்நிகழ்ச்சியில் பாதுகாப்புத்துறை அமைச்சர் திரு ராஜ்நாத் சிங், விமான போக்குவரத்துத் துறை அமைச்சர் திரு ஜோதிராதித்ய சிந்தியா, குஜராத் முதலமைச்சர் திரு பூபேந்திரபாய் பட்டேல் உள்ளிட்டோர் கலந்து கொள்ளவுள்ளனர்.
ஏர்பஸ் டிஃபன்ஸ் மற்றும் ஸ்பேஸ் எஸ்ஏ, ஸ்பெயின் நிறுவனத்திடமிருந்து 56 சி-295எம்டபிள்யூ ரக போக்குவரத்து விமானங்களை கொள்முதல் செய்வதற்கு கடந்த 2021-ம் ஆண்டு செப்டம்பர் 8-ம் தேதி அன்று மத்திய அமைச்சரவை ஒப்புதல் அளித்தது.
இது குறித்து புதுதில்லியில் செய்தியாளர்களிடம் பேசிய பாதுகாப்புத்துறை செயலாளர் டாக்டர் அஜய் குமார் ஒப்பந்தப்படி, பறக்கும் நிலையில் 16 விமானங்கள் தயாரிக்கப்பட்டு பெறப்படும் என்று தெரிவித்தார். எஞ்சிய 40 விமானங்கள் இந்திய விமான தயாரிப்பாளர், டாடா மற்றும் டிசிஎஸ் கூட்டாண்மை மூலம் உள்நாட்டில் தயாரிக்கப்படும் என்று குறிப்பிட்டார். தனியார் நிறுவனம் மூலம் முதல் முறையாக ராணுவ விமானங்கள் இந்தியாவில் தயாரிக்கப்படவுள்ளதாக அவர் கூறினார். இத்திட்டத்தின் மொத்த மதிப்பு ரூ.21,935 கோடியாகும் என்றும் இந்த விமானங்கள் மக்கள் பயன்பாட்டிற்கும் எடுத்துக்கொள்ளப்படும் என்றும் அவர் தெரிவித்தார்.
பறக்கும் நிலையிலான முதல் 16 விமானங்கள் செப்டம்பர் 2023-ம் ஆண்டு முதல் ஆகஸ்ட் 2025 ஆண்டுக்குள் கிடைக்கப்பெறும். இந்தியாவில் தயாரிக்கப்படும் முதலாவது விமானம் செப்டம்பர் 2026-ம் ஆண்டு தயாராகிவிடும் என்று எதிர்பார்க்கப்படுகிறது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1871267
சுகாதாரம் மற்றும் குடும்ப நலத்துறை அமைச்சகம்
சாதாரண தொலைபேசிகள் அல்லது சாதாரண கைபேசிகள் வைத்திருப்போருக்கு உதவ ஆரோக்கிய சேது ஐவிஆர்எஸ் சேவைகள் அமல்படுத்தப்படுகின்றன.
கொவிட்-19 தொற்றுக்கு எதிரான போராட்டத்தில், ஒரு முக்கிய தடுப்பு நடவடிக்கையாக, மத்திய அரசு முன்னதாக ஆரோக்கிய சேது என்ற செயலியைத் தொடங்கியது.
மத்திய மின்னணு மற்றும் தகவல் தொழில்நுட்ப அமைச்சகம் ஆரோக்கிய சேது செயலியை உருவாக்கியது. கொரோனா தொற்று பாதிக்கும் அபாயம் குறித்து மக்கள் தாங்களாகவே தெரிந்து கொள்ள இது உதவுகிறது. நவீன புளூடூத் தொழில்நுட்பம், செயற்கை நுண்ணறிவு வழிமுறைகளைப் பயன்படுத்தி, மக்கள் மற்றவர்களுடன் கலந்துரையாடுவதன் அடிப்படையில் இது மதிப்பிடப்படுகிறது. இந்தக் கைபேசிச் செயலியைப் பதிவிறக்கம் செய்யுமாறு அனைத்து மக்களும் வலியுறுத்தப்படுகின்றனர். கொரோனா பாதிப்பு உள்ளவர்களைக் கடந்து செல்லும் போது அதனைத் தெரிவிக்கும் வகையில் இது வடிவமைக்கப்பட்டுள்ளது.
ஆரோக்கிய சேது செயலியை பதிவிறக்கம் செய்து கைபேசியில் பொருத்திய பின்னர், அதைப் பயன்படுத்துபவர் பல்வேறு கேள்விகளுக்கு விடை கூற வேண்டும். கூறும் சில விடைகள் கொவிட்-19 அறிகுறிகள் உள்ளதைத் தெரிவித்தால், அந்தத் தகவல் அரசின் சர்வர் எனப்படும் சேவையகத்துக்கு அனுப்பப்படும். இந்தத் தகவல், தேவைப்பட்டால் தனிமைப்படுத்தும் நடவடிக்கையை உடனடியாக மேற்கொள்ள அரசுக்கு உதவும். மேலும் கொவிட் தொற்று பாதிப்பு உள்ளவர்கள் அருகில் வந்தால் செயலி உஷார்படுத்தும். இந்தச் செயலி, கூகுள் பிளே  ஐஓஎஸ் ஆப் ஸ்டோர்  ஆகியவற்றில் கிடைக்கும். 10 இந்திய மொழிகள் மற்றும் ஆங்கிலம் உள்பட 11 மொழிகளில் இது கிடைக்கிறது.
சாதாரண கைபேசிகள், சாதாரண தொலைபேசிகள் வைத்திருப்பவர்களையும் ஆரோக்கிய சேது திட்டத்தின் கீழ் கொண்டுவருவதற்காக ‘’ஆரோக்கிய சேது ஊடாடு குரல் பதில் முறை -ஐவிஆர்எஸ்’’ செயல்படுத்தப்படுகிறது. இந்தச் சேவை நாடு முழுவதும் கிடைக்கிறது. கட்டணம் இல்லாத இந்தச் சேவையில், மக்கள் 1921 என்ற எண்ணுக்கு மிஸ்டு கால் கொடுக்குமாறு கேட்டுக்கொள்ளப்படுகின்றனர். அவர்களை தொலைபேசியில் அழைத்து, அவர்களது ஆரோக்கியம் குறித்த கேள்விகள் கேட்கப்பட்டு பதில்கள் பெறப்படும்.
கேட்கப்படும் கேள்விகள் ஆரோக்கிய சேது செயலியுடன் சேரக்கப்படும். மக்கள் கூறும் பதில்களின் அடிப்படையில், அவர்களது ஆரோக்கிய நிலைமை குறித்து குறுந்தகவல் அனுப்பப்படும். மேலும் அவர்களது நடமாட்டத்தைப் பொறுத்து, அவர்களது ஆரோக்கியம் பற்றி எச்சரிக்கை தகவல்கள் வரும்.
கைபேசி சேவையைப் போன்று, இந்தச் சேவை 11 பிராந்திய மொழிகளில் செயல்படுத்தப்படுகிறது. குடிமக்கள் அளிக்கும் தகவல்கள் ஆரோக்கிய சேது தரவு தளத்தில் சேர்க்கப்படும். குடிமக்களின் பாதுகாப்பை உறுதி செய்யும் வகையில், தகவல்கள் முறைப்படுத்தப்பட்டு, எச்சரிக்கை தகவல்கள் அனுப்பப்படும்.
--------------
(Visitor Counter : 246
நுகர்வோர் நலன், உணவு மற்றும் பொது விநியோகம் அமைச்சகம்
நெல் கொள்முதல் கடந்த ஆண்டைவிட 23% -க்கும் மேல் அதிகம்
நடப்பு காரீப் சந்தைக் காலத்தில் 2020-21, காரீப் பயிர்களை, விவசாயிகளிடமிருந்து குறைந்தபட்ச ஆதரவு விலைக்கு அரசு தொடர்ந்து கொள்முதல் செய்து வருகிறது.
பஞ்சாப், அரியானா, உத்தரப் பிரதேசம், தமிழ்நாடு, உத்தரகாண்ட், சண்டிகர், ஜம்மு காஷ்மீர், குஜராத் மற்றும் கேரளாவில் நெல் கொள்முதலில் நல்ல முன்னேற்றம் ஏற்பட்டுள்ளது. இங்கு கடந்த 24ம் தேதி வரை 144.59 லட்சம் மெட்ரிக் டன் நெல் கொள்முதல் செய்யப்பட்டுள்ளது. கடந்தாண்டில் இதே காலத்தில் 117.55 லட்சம் மெட்ரிக் டன் நெல் கொள்முதல் செய்யப்பட்டிருந்தது. கடந்தாண்டைவிட இந்தாண்டு நெல் கொள்முதல் 23% அதிகம். இந்தாண்டு மொத்த கொள்முதலில், பஞ்சாப் மாநிலத்தில் மட்டும் 144.59 லட்சம் மெட்ரிக் டன் கொள்முதல் செய்யப்பட்டுள்ளது.
நடப்பு காரீப் சந்தை காலத்தில் 12.41 லட்சம் விவசாயிகள் ஏற்கனவே பயனடைந்துள்ளனர். இவர்கள் குறைந்த பட்ச ஆதரவு விலையாக, ஒரு மெட்ரிக் டன்னுக்கு ரூ.18,880 வீதம் ரூ.27298.77 கோடி பெற்றுள்ளனர்.
மேலும், மாநிலங்கள் வேண்டுகோள்படி, தமிழ்நாடு, கர்நாடகா, மகாராஷ்டிரா, தெலங்கானா, குஜராத், ஹரியானா, உத்தரப் பிரதேசம், ஒடிசா மற்றும் ராஜஸ்தான், மற்றும் ஆந்திர பிரதேசத்திலிருந்து 45.10 லட்சம் மெட்ரிக் டன் பருப்பு மற்றும் எண்ணெய் வித்துக்கள் ஆதரவு விலையில் கொள்முதல் செய்யவும் ஒப்புதல் வழங்கப்பட்டுள்ளது. மேலும், ஆந்திர பிரதேசம், கர்நாடகா, தமிழ்நாடு மற்றும் கேரளா ஆகிய மாநிலங்களில் இருந்து 1.23 லட்சம் மெட்ரிக் டன் கொப்பரை தேங்காய் கொள்முதல் செய்யவும் அனுமதி வழங்கப்பட்டுள்ளது. சந்தை விலை, குறைந்தபட்ச ஆதரவு விலையை விட குறைந்தால், மற்ற மாநிலங்களில் பருப்பு மற்றும் எண்ணெய் வித்துக்கள் கொள்முதல் செய்ய, வேண்டுகோள் அடிப்படையில் ஒப்புதல் வழங்கப்படும்.
தமிழ்நாடு, மகாராஷ்டிரா, ஹரியானா ஆகிய மாநிலங்களில் இருந்து, 24.10.2020 வரை 894.54 மெட்ரிக் டன் பாசி பயறு மற்றும் உளுந்து ஆகியவற்றை 871 விவசாயிகளிடமிருந்து ரூ.6.43 கோடி குறைந்தபட்ச ஆதரவு விலையில், அரசு நிறுவனங்கள் கொள்முதல் செய்துள்ளன. இதேபோல், கர்நாடகா மற்றும் தமிழக விவசாயிகளிடமிருந்து 5089 மெட்ரிக் டன் கொப்பரை தேங்காயை ரூ.52.40 கோடி குறைந்தபட்ச ஆதரவு விலையில் கொள்முதல் செய்யப்பட்டுள்ளன.
பஞ்சாப், ஹரியானா, ராஜஸ்தான் மற்றும் மத்தியப் பிரதேசம் ஆகிய மாநிலங்களில் குறைந்த பட்ச ஆதரவு விலையில் பருத்தி கொள்முதல் சுமூகமாக நடந்து கொண்டிருக்கிறது. 24.10.2020 வரை, 68,419 விவசாயிகளிடமிருந்து, 353252 பருத்தி பேல்கள், ரூ.104790.17 லட்சத்துக்கு கொள்முதல் செய்யப்பட்டுள்ளன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1667473
----
(Visitor Counter : 130
அணுசக்தி அமைச்சகம்
பத்து அணு உலைகளை அமைப்பதற்கு பெரிய அளவிலான ஒப்புதல் அளித்துள்ளதாக அரசு இன்று தெரிவித்துள்ளது
பத்து அணு உலைகளை அமைப்பதற்கு பெரிய அளவிலான ஒப்புதல் அளித்துள்ளதாக அரசு இன்று தெரிவித்துள்ளது. இது குறித்த அறிக்கையை மக்களவையில் இன்று மத்திய அறிவியல், தொழில்நுட்பம் , புவி அறிவியல் , பிரதமர் அலுவலகம், பணியாளர் நலன், பொதுமக்கள் குறைதீர்ப்பு, ஓய்வூதியங்கள், அணுசக்தி மற்றும் விண்வெளித்துறை இணை அமைச்சர் டாக்டர் ஜிதேந்திர சிங் சமர்ப்பித்தார்.
கர்நாடகாவில் கைகா, ஹரியானாவில் கோரக்பூர், மத்தியப் பிரதேசத்தின் சட்கா, ராஜஸ்தானில் மஹி பன்ஸ்வாரா ஆகிய இடங்களில் அணு உலைகள் அமைக்கப்படவுள்ளன.
இதனிடையே தேசிய ஏரோநாட்டிக்ஸ் மற்றும் விண்வெளி நிர்வாகமும், இந்திய விண்வெளி ஆராய்ச்சி அமைப்பும் இணைந்து நிசார் என்னும் புவி அறிவியல் செயற்கைக்கோளை தயாரித்துள்ளதாக டாக்டர் ஜிதேந்திர சிங், மாநிலங்களவையில் இன்று கூறினார்.
ஆயுஷ்
ஹோமியோபதியில் சீர்திருத்தங்கள்
மத்திய ஹோமியோபதி கவுன்சில் பதவிக் காலம் 2018 மே 18ல் இருந்து இரண்டு ஆண்டுகளுக்கு நீட்டிக்கப் படுகிறது
ஹோமியோபதி மத்திய கவுன்சில்  மசோதா 2019-க்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் ஹோமியோபதி மத்திய கவுன்சில்  மசோதா 2019-க்கு ஒப்புதல் அளிக்கப்பட்டது.
தாக்கம்:
மத்திய கவுன்சிலை மாற்றி அமைப்பதற்கான கால அவகாசத்தை இப்போதைய ஓராண்டு காலத்தில் இருந்து இரண்டு ஆண்டு காலமாக நீட்டிக்க மசோதா வகை செய்கிறது. நிர்வாகக் குழு உறுப்பினர்களின் பதவிக் காலத்தை 2019 மே 17ல் இருந்து மேலும் ஓராண்டுக்கு நீட்டிக்கும் வகையில் இது அமைந்துள்ளது.
மத்திய ஹோமியோபதி கவுன்சில் தனது அதிகாரங்களை அமல் செய்வதற்கும் கவுன்சிலின் பணிகளை ஆற்றுவதற்கும் இது உதவியாக இருக்கும்.
அமலாக்கம்:
மத்திய ஹோமியோபதி கவுன்சில்  அவசரச் சட்டம், 2019 -க்கு மாற்றாக இது அமைந்து, கவுன்சிலின் பதவிக் காலத்தை மேலும் ஓராண்டுக்கு நீட்டிப்பதாக இருக்கும்.
பின்னணி:
மத்திய ஹோமியோபதி கவுன்சிலின் செயல்பாடுகள், நிபுணத்துவம் வாய்ந்த மற்றும் தகுதி வாய்ந்த ஹோமியோபதி டாக்டர்கள் மற்றும் நிபுணத்துவம் வாய்ந்த நிர்வாகிகளைக் கொண்ட இயக்குநர்கள் குழுவிடம் ஒப்படைக்கப் பட்டுள்ளது. கவுன்சில் மாற்றி அமைக்கப்பட வேண்டும். ஹோமியோபதி மாநில பதிவேடுகள் அப்டேட் செய்யப்படாததாலும், பொதுத்தேர்தல் வந்துவிட்டதாலும் ஓராண்டு காலத்துக்குள் கவுன்சில் மாற்றி அமைக்கப்படாமல் போனதால், பதவிக் காலம் நீட்டிக்கப் பட்டுள்ளது.
நீர்வளத் துறை அமைச்சகம்
தாஜ்மஹாலை பாதுகாக்கவும், உத்தரப்பிரதேசம், பீஹார், மேற்குவங்கம் மற்றும் ஹிமாச்சலப்பிரதேசம் ஆகியவற்றில் காற்று மாசுபடுவதைக் குறைக்கவும் ரூ.1573.28 கோடி மதிப்பிலான கழிவு நீர் அகற்றும் திட்டங்களுக்கு என்எம்சிஜி ஒப்புதல்
ரூ.1573.28 கோடி மதிப்பிலான 10 திட்டங்களுக்கு கங்கையைத் தூய்மைப்படுத்தும் தேசிய இயக்கத்தின் நிர்வாகக் குழு ஒப்புதல் அளித்துள்ளது. மத்திய நீர்வளம், நதி மேம்பாடு மற்றும் கங்கையை தூய்மைப்படுத்துதல், சாலைப்போக்குவரத்து மற்றும் தேசிய நெடுஞ்சாலை, கப்பல் போக்குவரத்துத் துறை அமைச்சர் திரு.நிதின் கட்கரி, உத்தரப்பிரதேச முதலமைச்சர் யோகி ஆதித்யநாத் ஆகியோர் முன்னிலையில் நடைபெற்ற கூட்டத்தில், ஆக்ராவில் யமுனா மாசுபடுவதற்கான பிரச்சினைகளுக்கு பரிகாரம் காண மேற்கொள்ள வேண்டிய ஒட்டுமொத்த தீர்வின் அவசியம் குறித்து முடிவு செய்யப்பட்டது. மறுசீரமைப்பு / ஆக்ரா கழிவுநீர் அகற்றும் திட்டத்தைப் புதுப்பித்தல் ஆகியவற்றுக்கு 15 ஆண்டுகளில் 857.26 கோடி ரூபாய் செலவாகும் என்று மதிப்பிடப்பட்டுள்ளது.
ஆக்ரா நகரிலிருந்து யமுனா நதி வரை மாசுபடுதை இந்தத் திட்டங்கள் வெகுவாகக் குறைக்கும் என்றும், இதன் மூலம் தாஜ்மஹால் பாதுகாக்கப்படுவதுடன் அதன் அழகும் மேம்படும் என்றும், சுற்றியுள்ள நதிநீரின் தரம், நிலத்தடி நீரின் தரம் உயர்த்தப்படும் என்றும் எதிர்பார்க்கப்படுகிறது.
எஃகுத்துறை அமைச்சகம்
அடுத்தகட்ட விரிவாக்கத்துக்கு செல்ல தயார்: ஆண்டு பொது கூட்டத்தில் செயில் நிறுவன தலைவர் அறிவிப்பு
எஃகு அமைச்சகத்தின் கீழ் செயல்படும் செயில்  தனது 49வது ஆண்டு பொது கூட்டத்தை, இன்று காணொலி காட்சிமூலம் நடத்தியது.
இதில் செயில் நிறுவன தலைவர் திருமதி சோமா மொந்தல், தில்லியில் உள்ள தலைமையகத்தில் இருந்து காணொலி காட்சி மூலம் பங்குதாரர்களிடம் உரையாற்றினார். அப்போது அடுத்த கட்ட விரிவாக்கத்துக்கு செல்ல செயில் நிறுவனம் தயாராக உள்ளதாக அவர் தெரிவித்தார்.
2021ம் நிதியாண்டில், செயில் நிறுவனம் வளர்ச்சி மற்றும் புதிய உச்சத்துக்கு செல்லும் என அவர் கூறினார். செயில் நிறுவனத்தின் வரிக்கு முந்தைய வருவாய் ரூ. 13,740 கோடி. இது 23 சதவீதம் அதிகம். செயில் நிறுவனத்தின் வரிக்கு முந்தைய லாபம் கடந்த 10 ஆண்டுகளில் மிக அதிகமாக உள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1758897
----
(Visitor Counter : 117
சுகாதாரம் மற்றும் குடும்ப நலத்துறை அமைச்சகம்
கிராமப்புற மற்றும் பழங்குடியினர் பகுதிகளில் சுகாதார அமைப்புகள்
நாட்டின் சுகாதார அமைப்பானது, துணை சுகாதார மையம் , ஆரம்ப சுகாதார நிலையம் , சமூக சுகாதார மையம்  ஆகிய மூன்று அடுக்கு அமைப்பை உள்ளடக்கியது. நிறுவப்பட்ட விதிமுறைகளின்படி, கிராமப்புறங்களில் 20,000 மக்கள் தொகை, , 30,000  மக்கள் தொகைக்கு ஒரு ஆரம்ப சுகாதார நிலையம் அமைக்கப்பட வேண்டும். 5,000  மற்றும் 3000  மக்கள் தொகைக்கு துணை மையம் நிறுவப்பட வேண்டும். 1,20,000  மற்றும் 80,000  மக்கள்தொகைக்கான சமூக சுகாதார மையம் அமைக்கப்படுகிறது.
கிராமப்புற சுகாதார புள்ளிவிவரங்கள் என்பது மாநிலங்கள்/யூனியன் பிரதேசங்களால் அறிவிக்கப்பட்ட சுகாதார நிர்வாகத் தரவுகளின் அடிப்படையில் ஒரு வருடாந்திர வெளியீடு ஆகும்.
நாட்டின் பல்வேறு பகுதிகளில் 22 எய்ம்ஸ் மருத்துவமனைகளை அமைக்க மத்திய அரசு ஒப்புதல் அளித்துள்ளது. இந்த மருத்துவமனைகள் நிறுவப்பட்ட பிறகு, பழங்குடியினர் மற்றும் கிராமப்புற மக்கள் உட்பட சமூகத்தின் அனைத்து பிரிவுகளுக்கும் சேவை செய்யும்.
மத்திய சுகாதாரம் மற்றும் குடும்ப நலத்துறை இணை அமைச்சர் டாக்டர் பாரதி பிரவின் பவார் இன்று மாநிலங்களவையில் எழுத்துப்பூர்வமாக அளித்த பதிலில் இதனை தெரிவித்தார்.
பிரதமர் அலுவலகம்
குஜராத் மாநிலம் லோத்தலில் உள்ள தேசிய கடல் சார் பாரம்பரிய வளாகப் பணியின் முன்னேற்றத்தை காணொலி காட்சி மூலம் பிரதமர் ஆய்வு செய்தார்
குஜராத் மாநிலம் லோத்தலில் உள்ள தேசிய கடல் சார் பாரம்பரிய வளாகப் பணியின் முன்னேற்றத்தை இன்று காணொலி காட்சி மூலம் பிரதமர் திரு நரேந்திர மோடி ஆய்வு செய்தார்.
இந்த நிகழ்வில் திரண்டிருந்த மக்களிடையே உரையாற்றிய பிரதமர் இந்தத் திட்டத்தின் வேகம் குறித்து மகிழ்ச்சி தெரிவித்தார். செங்கோட்டை கொத்தளத்திலிருந்து தாம் உரையாற்றிய போது, 5 உறுதிமொழிகள் பற்றி பேசியதை நினைவு கூர்ந்த பிரதமர், நமது பாரம்பரியத்திற்காக பெருமிதம் கொள்ளவேண்டும் என்று கூறியதை கோடிட்டுக் காட்டினார்.
பழங்காலத்தில் இந்தியாவின் வர்த்தகமும், வணிகமும் பெருமளவு பரவியிருந்ததை எடுத்துரைத்த பிரதமர், உலகின் ஒவ்வொரு நாகரீகத்துடனும் இந்தியாவிற்கு தொடர்பு இருந்ததை சுட்டிக்காட்டினார். ஆயிரக்கணக்கான ஆண்டுகளாக நீடித்த அடிமைத்தனம், நமது பாரம்பரியத்தை உடைத்தது மட்டுமின்றி நமது பாரம்பரியம் மற்றும் திறமைகளிலிருந்து மாறுபட்டும் வளரவேண்டிய நிலை ஏற்பட்டது என்று அவர் குறிப்பிட்டார்.
சிந்து சமவெளி நாகரீக காலத்தில், லோத்தல் என்பது மிகப் பெரிய வர்த்தக மையமாக இருந்தது மட்டுமின்றி, இந்தியாவின், கடல்சார் ஆற்றலுக்கும், வளத்திற்கும் அடையாளமாக இருந்தது என்று அவர் கூறினார். லட்சுமி, சரஸ்வதி ஆகிய தெய்வங்களின் ஆசி இந்தப் பகுதிக்கு இருந்தது பற்றி குறிப்பிட்ட அவர், லோத்தல் துறைமுகத்தில் அக்காலத்தில் 84 நாடுகளின் கொடிகள் பறந்ததாகவும், வல்லபி என்பது 80 நாடுகளைச் சேர்ந்த மாணவர்களின் இருப்பிடமாக இருந்துள்ளதாகவும் கூறினார்.
லோத்தலில் அமைக்கப்படும் தேசிய கடல்சார் பாரம்பரிய வளாகம், இந்தியாவின் பன்முக கடல்சார் வரலாற்றை கற்பதற்கும் புரிந்துகொள்வதற்குமான மையமாக செயல்படும் என்று அவர் தெரிவித்தார். சாமானிய மக்களும் எளிதாக இந்திய வரலாற்றை அறிந்துகொள்ளும் வகையில், இந்த வளாகம் அமைக்கப்படுகிறது என்று அவர் கூறினார். லோத்தலில் அமைக்கப்படும் தேசிய கடல்சார் வளாகம் ஒவ்வொரு இந்தியருக்கும் பெருமிதம் அளிக்கும் என்று பிரதமர் உறுதிபட தெரிவித்தார்.
இந்த நிகழ்ச்சியில், குஜராத் முதலமைச்சர் திரு பூபேந்தர் படேல், மத்திய அமைச்சர்கள் திரு மன்சுக் மாண்டவியா, திரு சர்பானந்த சோனாவால் ஆகியோரும் பங்கேற்றனர்.
------
((
உள்துறை அமைச்சகம்
இணையவழிக் குற்றங்கள் மற்றும் மோசடிகள்
இணைய வழிப் பயன்பாடு அதிகரித்துள்ள நிலையில், மோசடிகள் உள்பட இணையவழிக் குற்றங்களும் அதிகரித்துள்ளன. தேசியக் குற்ற ஆவணங்கள் பிரிவு, இது குறித்த தரவுகளைப் பதிவு செய்து புள்ளி விவரங்களை வெளியிட்டுள்ளது. 2021-ம் ஆண்டு இந்த அறிக்கை கடைசியாக வெளியிடப்பட்டது. இதன்படி, மாநிலவாரியாக, ஆண்டு வாரியாக புள்ளிவிவரத்தை மக்களவையில் மத்திய உள்துறை இணையமைச்சர் திரு அஜய் குமார் மிஸ்ரா எழுத்து மூலம் அளித்த பதிலில் தெரிவித்தார்.
பிரதமர் அலுவலகம்
ராஜஸ்தானின் நத்வாராவில் உள்ள ஸ்ரீநாத்ஜி ஆலயத்தில் பிரதமர் பூஜை செய்து வழிபட்டார்
ராஜஸ்தானின் நத்வாராவில் உள்ள ஸ்ரீநாத்ஜி ஆலயத்தில் பிரதமர் திரு.நரேந்திர மோடி இன்று பூஜை செய்து வழிபட்டார். மேலும் பகவான் ஸ்ரீநாத்திற்கு பள்ளியறை பூஜை நடத்தி கோவில் பூசாரிகளுடன் கலந்துரையாடினார்.
இது குறித்து பிரதமர் வெளியிட்டுள்ள ட்விட்டர் பதிவில் கூறியிருப்பதாவது:
“நத்வாராவில் உள்ள பகவான் ஸ்ரீநாத்தை வழிபடும் நல்வாய்ப்பு கிடைத்தது. இதில் ஆசீர்வாதத்தைப் பெற்றுக் கொண்டேன். நல்ல உடல் ஆரோக்கியத்தையும், நாட்டு மக்களுக்கு நலன் செய்வதற்கான வாய்ப்பையும் அளிக்குமாறு வேண்டினேன்”.AD/ES/RR/KPG
(
குடியரசுத் துணைத் தலைவர் செயலகம்
எதிர்கால பெருந்தொற்றுக்களை சிறப்பாக எதிர்கொள்வதற்கு ஆராய்ச்சியை தீவிரப்படுத்துமாறு விஞ்ஞானிகளுக்கு குடியரசு துணைத் தலைவர் அறிவுரை
கொவிட்-19 பெருந்தொற்றுக்கு எதிரான போராட்டத்தில் பாதுகாப்பு ஆராய்ச்சி மற்றும் மேம்பாட்டு நிறுவனமான டிஆர்டிஓ-வின் ஆய்வகமான உடலியல் மற்றும் சார்பு அறிவியலுக்கான பாதுகாப்பு நிறுவனத்தின் விஞ்ஞானிகள் மற்றும் முன்களப் பணியாளர்களின் பங்களிப்பை குடியரசு துணைத் தலைவர் திரு எம். வெங்கையா நாயுடு இன்று பாராட்டியுள்ளார்.
எதிர்காலத்தில் இதுபோன்ற பெருந்தொற்றை சிறப்பாக எதிர்கொள்வதற்காக, தங்களது ஆராய்ச்சியை விஞ்ஞானிகள் தீவிரப்படுத்துமாறு அவர் அறிவுறுத்தினார்.
குடியரசு துணைத் தலைவர் மாளிகைக்கு வருமாறு ஆய்வகத்தைச் சேர்ந்த 25 விஞ்ஞானிகள் மற்றும் தொழில்நுட்பவியலாளர்களுக்கு அவர் அழைப்பு விடுத்திருந்தார். டிஆர்டிஓ தலைவர் டாக்டர் ஜி. சதீஷ் ரெட்டியும் அவர்களுடன் வந்திருந்தார்.
குழுவினருடன் கலந்துரையாடிய திரு நாயுடு, முன்னெப்போதுமில்லாத சுகாதார நெருக்கடியை பெருந்தொற்று ஏற்படுத்தியிருப்பதாகவும், உலகம் முழுவதும் ஏராளமான மக்களின் வாழ்வாதாரம் மிகப்பெரிய பாதிப்பை சந்தித்துள்ளதாகவும் குறிப்பிட்டார். கொவிட்- 19 தொற்றின் சிகிச்சை மற்றும் மேலாண்மைக்காக உரிய காலத்தில் உள்நாட்டு தயாரிப்புகளை உருவாக்கிய உடலியல் மற்றும் சார்பு அறிவியலுக்கான பாதுகாப்பு நிறுவனம் மற்றும் டிஆர்டிஓ-வின் இதர ஆய்வகங்களுக்கு பாராட்டு தெரிவித்த அவர், சார்ஸ் கொவிட் தொற்றின் புதிய வகைகள் பெருகி வரும் சூழ்நிலையில், எதிர்கால அபாயங்களைத் திறம்பட கையாள்வதற்கு எச்சரிக்கையுடன் இருப்பது மிகவும் அவசியம் என்று வலியுறுத்தினார்.
கொவிட்-19 சிகிச்சை மற்றும் மேலாண்மையில் டிஆர்டிஓ ஆய்வகங்களால் உள்நாட்டிலேயே தயாரிக்கப்பட்டுள்ள ஏராளமான பொருட்கள் மற்றும் உபகரணங்கள் குறித்து குடியரசு துணைத் தலைவரிடம் டாக்டர் சதீஷ் ரெட்டி எடுத்துரைத்தார்.
விஞ்ஞானிகள் மற்றும் தொழில்நுட்பவியலாளர்களை அழைத்து அவர்களுடன் தமது கருத்துக்களை பரிமாறிக் கொண்டதற்காக குடியரசு துணைத் தலைவருக்கு டாக்டர் ரெட்டி நன்றி தெரிவித்தார்.
ஆய்வகத்தின் இயக்குநர் டாக்டர் ராஜீவ் வர்ஷ்னேவும் இந்தக் கலந்துரையாடலில் பங்கேற்றார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1750406
------
(Visitor Counter : 206
பாதுகாப்பு அமைச்சகம்
தற்சார்பு இந்தியா இலக்கை அடைய, இளைஞர்கள் புதிய தொழில்நுட்பங்கள், புதிய கண்டுபிடிப்புகள், உள்நாட்டிலேயே தயாரித்தலை கடைப்பிடிக்க வேண்டும் என்று பாதுகாப்புத்துறை அமைச்சர் வலியுறுத்தல்
பிரதமர் திரு நரேந்திர மோடியின் தொலைநோக்கான, தற்சார்பு இந்தியா இலக்கை அடைய, இளைஞர்கள் புதிய தொழில்நுட்பங்கள், புதிய கண்டுபிடிப்புகள், உள்நாட்டிலேயே தயாரித்தலை கடைப்பிடிக்க வேண்டும் என்று பாதுகாப்புத்துறை அமைச்சர் திரு ராஜ்நாத் சிங் வலியுறுத்தியுள்ளார். புனேயில் டாக்டர் டி ஒய் பாட்டீல் வித்யாபீடத்தின் 13-வது பட்டமளிப்பு விழாவில் மாணவர்களிடையே அவர் உரையாற்றினார். இந்த பல்கலைக்கழகம், மருத்துவம், பல் மருத்துவம், செவிலியர் படிப்பு, இயன் மருத்துவம், கண் மருத்துவம், ஆயுர்வேதம், ஹோமியோபதி, உயிரி தொழில்நுட்பம், வணிக மேலாண்மை ஆகியவற்றில் பயிற்சி அளித்து வருகிறது.
இந்த நிகழ்ச்சியில் பேசிய திரு ராஜ்நாத் சிங், இளைஞர்கள் தான் நாட்டின் மிகப்பெரிய வலிமை என்றும், எந்த நாட்டையும் மாற்றக்கூடிய கிரியாஊக்கிகளாகவும், ஆற்றல் மிக்கவர்களாகவும் அவர்கள் திகழ்கின்றனர் என்றும் கூறினார். எந்தவித சவாலையும் எதிர்கொண்டு அதனை வாய்ப்பாக மாற்றக்கூடிய திறமை இளைஞர்களுக்கு உண்டு என்று அவர் தெரிவித்தார். புதிய தொழில்நுட்பங்களை கண்டுபிடித்து புதிய நிறுவனங்களையும், ஆராய்ச்சி அமைப்புகளையும் உருவாக்கும் ஆற்றல் அவர்களிடம் உள்ளது என்றும் அவர் கூறினார்.
தற்சார்பு இந்தியா என்னும் இலக்கை அடைய உள்நாட்டு பாதுகாப்பு உற்பத்தி மற்றும் கொள்முதலை மேற்கொள்ள அரசு உறுதிபூண்டிருப்பதாக பாதுகாப்புத்துறை அமைச்சர் தெரிவித்தார். இந்தியா தனது தேவைகளுக்கு, மற்ற நாடுகளை சார்ந்திருக்கும் நிலையை இது மாற்றும் என அவர் தெரிவித்தார். இளைஞர்களிடம் அரசு நம்பிக்கை வைத்துள்ளது என்றும், அவர்களது முன்னேற்றத்துடன் நாட்டின் முழுமையான வளர்ச்சிக்கு அதிகளவு வாய்ப்புகளை அரசு வழங்குகிறது என்றும் அவர் கூறினார். பிரதமரின், உள்ளூர் உற்பத்திக்கு குரல் கொடுங்கள் என்ற அழைப்பை சுட்டிக்காட்டிய அமைச்சர் நாட்டில் இளைஞர்களுக்கு வேலைவாய்ப்புகளை இது அதிகரிக்கும் என்றார்.
அரசின் முயற்சிகளால் நாட்டில் எழுச்சிமிகு புத்தொழில் சூழல் உருவாக்கப்பட்டுள்ளதாக திரு ராஜ்நாத் சிங் தெரிவித்தார். ஸ்டார்ட்அப் இந்தியா திட்டம் இளைஞர்களுக்கு செயல்திறன் மிக்கதாக அமைந்துள்ளது என்று அவர் குறிப்பிட்டார். யுனிகான் நிறுவனங்களின் எண்ணிக்கை நாட்டில் 100-ஐ கடந்துள்ளதாக அவர் குறிப்பிட்டார்.
மேலும் விவரங்களுக்கு இதன் ஆங்கில செய்திக் குறிப்பை காணவும் https://pib.gov.in/PressReleasePage.aspx?PRID=1826938